# Reggeli Istentisztelet

*Pünkösd utáni 18. vasárnap – 2025. október 12. – A hetedik egyetemes zsinat atyái*

### Kezdő áldás

*Dicsőség a szent, egyvalóságú, elevenítő és feloszthatatlan Háromságnak, az Atyának és Fiúnak és Szentléleknek, mindig, most és mindenkor és örökkön örökké.*

Amen.

Dicsőség a magasságban Istennek, / békesség a földön és jóakarat az embereknek! *(Háromszor)*

Uram nyisd meg ajkaimat, / és szám a te dicséretedet fogja hirdetni! *(Kétszer)*

### 3. Zsoltár

Uram, mennyire megsokasodtak, kik engem szorongatnak. / Sokan támadnak ellenem. - Sokan mondják lelkemnek: / nincs neki szabadulása az ő Istenében. - Te pedig Uram, én oltalmazóm vagy; / én dicsőségem, ki fölemeled fejemet. - Szómmal az Úrhoz kiáltottam; / és meghallgatott engem az ő szent hegyéről. - Én szenderegtem, és mély álomban voltam, / és fölkeltem, mert az Úr megtartott engem. - Nem félek az engem környező nép ezreitől; / kelj föl Uram, szabadíts meg engem, én Istenem! - Mert te verted meg mind, kik ok nélkül ellenkeztek velem; / a bűnösök fogait összetörted. - Az Úré a szabadítás, / és népeden a te áldásod. - Én szenderegtem és mély álomban voltam, / és fölkeltem, mert az Úr megtartott engem.

Dicsőség az Atyának és Fiúnak és Szentléleknek, most és mindenkor és örökkön örökké! Amen

Alleluja, Alleluja, Alleluja, dicsőség néked, Isten. *(Kétszer recitálva, harmadszor énekelve)*

### Békességi ekténia

*Békességben könyörögjünk az Úrhoz!*

Uram, irgalmazz!

*A mennyei békéért és lelkünk üdvösségéért könyörögjünk az Úrhoz!*

Uram, irgalmazz!

*Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!*

Uram, irgalmazz!

*Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!*

Uram, irgalmazz!

*Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!*

Uram, irgalmazz!

*Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!*

Uram, irgalmazz!

*A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!*

Uram, irgalmazz!

*A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!*

Uram, irgalmazz!

*Hogy mentsen meg minket minden aggódástól, haragtól és szükségtől, könyörögjünk az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked Uram!

*Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.*

Amen.

### Isten az Úr…

*Isten az Úr és megvilágosít minket, áldott, aki az Úr nevében jő!*

*1. hang*

Isten az Úr és megvilágosít minket, áldott, aki az Úr nevében jő!

*Előversek. 1. Adjatok hálát az Úrnak, mert jó, mert irgalma örökkévaló!*

*2. A pogányok mind körülvettek engem, de az Úr nevében visszavertem őket.*

*3. Az Úr műve ez, és csodálatos a mi szemünkben.*

### Tropárok

*1. hang (131. oldal)*

Habár sírod köve a zsidók által megpecsétel**te**tett / és legszentebb tested ka­tonák által ő**riz**tetett, / mégis feltámadtál har­madnapon, Üdvö**zí**tőnk, / ajándékozván életet a **vi**lágnak. / Azért, ó Életadó, a mennyei Erők kiáltják **né**ked: / Dicsőség a te feltámadásod**nak**, Krisztus, / dicsőség a te uralko**dá**sod**nak**, /’ dicsőség a te gondviselésednek, egyetlen **Em**berszerető!

*Dicsőség… 8. hang (450. oldal)*

Dicsőített vagy te, **Krisz**tus Istenünk, / ki e földre világítók gyanánt a szent a**tyá**kat rendelted, / őáltaluk tanítván mindnyájunkat **az** igaz hitre. /’ Nagyirgalmú Urunk, **di**csőség néked!

*Most és… 8. hang (895. oldal)*

Ki miérettünk szü**let**tél a Szűztől, / és a keresztet elszen**ved**ted, Jóságos, / és legyőzted halállal a halált, s föltá**mad**tál, mint Isten, / ne vesd meg saját ke**zed** alkotását, / hanem mutasd meg, ó kegyelmes, a te ember**sze**retetedet, / s fogadd el az érettünk esede**ző** Istenszülőt, /’ és üdvözítsd a vétkes emberi ne**met**, Üdvözítő!

### Kis ekténia

*Ismét és ismét békességben, könyörögjünk az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!*

Néked, Uram!

*Mert tied a hatalom, tied az ország, az erő és a dicsőség most és mindenkor, és örökkön örökké.*

Amen.

### Kathizmálionok

*1. hang (125. oldal)*

A te sírodat őrző katonák, Üdvö**zí**tőnk, / a megjelenő angyal fényétől le**ve**rettek, / ki hírül adá az asszonyoknak a te dicsőséges feltámadá**so**dat. / Azért mi dicsőítünk téged, mint az enyészet meg**ron**tóját, / és neked **hó**do**lunk**, /’ mint halottaidból feltámadott egyedü**li** Istenünknek.

*Dicsőség…*

Önként a keresztre feszíttettél Ke**gyel**mes, / a sírba tétettél, mint halott, ó é**let**adó, / a gonosz hatalmát haláloddal meg**tör**ted; / megrettentek tőled a pokol **ka**pui, / ki magaddal együtt, föltámasztottad az összes ha**lot**ta**kat**, /’ mint egyetlen **em**berszerető.

*Most és… Az Istenszülőé.*

Isten anyjának ismerünk mind**nyá**jan, / ki a szülés után is tiszta szűznek **ma**radtál, / és szeretettel járulunk a te kegyessé**ged**hez, / mert te vagy a mi **párt**fo**gónk**, /’ kitől a veszély idején oltalmat várunk, **ó** Szeplőtelen!

### Kis ekténia

*Ismét és ismét békességben, könyörögjünk az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket Isten a te kegyelmeddel!*

Uram, irgalmazz!

*Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!*

Néked, Uram!

*Mert jóságos és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökön örökké.*

Amen.

### Kathizmálionok

*1. hang (125. oldal)*

Az asszonyok virradatkor ér**kez**vén / és angyali jelenést látván, meg**ré**mültek. / A sír életet **su**gárzott. / A csoda ámulatba ejtet**te** őket. / Azért elmenvén az apostoloknak így adták hírül a feltá**ma**dást: / Krisztus, mint egyedül hatalmas és erős, fogságra vetette **a** poklot, / a romlásban sínylődőket mind megszabadí**tot**ta, / és a kárhozat **bor**zal**mát** /’ keresztjével meg**sem**misítette.

*Dicsőség...*

Keresztre szegeztek téged, mindnyájunk é**le**te, / és a holtak közé számítottak, halhatat**lan** Urunk. / De te harmadnapra föltámadtál, Üdvö**zí**tőnk, / s Ádámot is kiemelted az e**nyé**szetből. / Azért, ó Életadó, a mennyei erők ezt kiáltják **né**ked: / Dicsőség a te kínszenvedésed**nek** Krisztus, / dicsőség a te föltáma**dá**sodnak! /’ Dicsőség a te megalázkodásodnak, egyetlen **em**berszerető!

*Most és... Az Istenszülőé.*

Ki az Istenség elhamvadhatatlan tüzét fo**gan**tad, / és szeplőtelenül szülted az Urat, életünk **for**rását, / malaszttal teljes Is**ten**szü**lő**, /’ üdvözítsd a te ma**gasz**talóidat!

### Sokirgalmú

*(26. oldal)*

Dicsérjétek az **Úr** nevét, al**le**luja! / Dicsérjétek, **szol**gák, az Urat, / szol**gák**, az Urat / **Al**leluja, / allelu**ja**, alleluja!

Kik az Úr házá**ban** álltok, al**le**luja, / a mi Istenünk házának **tor**nácaiban, / tor**ná**caiban. / **Al**leluja, / allelu**ja**, alleluja!

Uram, a te ne**ved** örök, al**le**luja! / Uram, a te emlékezeted nemzedékről **nem**zedékre, / nem**ze**dékre! / **Al**leluja, / allelu**ja**, alleluja!

Áldott legyen az **Úr** Sionból, al**le**luja, / ki Jeru**zsá**lemben lakik, / ki Jeruzsá**lem**ben lakik! / **Al**leluja, / allelu**ja**, alleluja!

Adjatok hálát az Úr**nak**, mert jó, **al**leluja, / mert örökkévaló az ő **ir**galmassága! / Allelu**ja**, alleluja!

Ki a földet megerősítette a vi**zek** fölött, **al**leluja, / mert örökkévaló az ő **ir**galmassága! / Allelu**ja**, alleluja!

Ki megverte Egyiptomot elsőszülöt**te**ivel, **al**leluja, / mert örökkévaló az ő **ir**galmassága! / Allelu**ja**, alleluja!

Ki bevetette Fáraót és haderejét a Vörös **ten**gerbe, **al**leluja, / mert örökkévaló az ő **ir**galmassága! / Allelu**ja**, alleluja!

Mivel a mi lealáztatásunkban megemléke**zett** rólunk, **al**leluja, / mert örökkévaló az ő **ir**galmassága! / Allelu**ja**, alleluja!

És megszabadított minket ellensé**ge**inktől, **al**leluja, / mert örökkévaló az ő **ir**galmassága! / Allelu**ja**, alleluja!

Adjatok hálát az ég Is**te**nének, **al**leluja, / mert örökkévaló az ő **ir**galmassága! / Allelu**ja**, alleluja!

### Föltámadási magasztaló ének

*(27. oldal)*

*Elővers: Áldott* ***vagy*** *te, Uram, / taníts meg* ***en****gem / a te igaz****sá****gaidra!* *(Zsolt 118,2)*

Az angyalok gyülekeze**te** elámult, / látván, hogy te, **Üd**vözítőnk, / a holtak közé **szá**míttatol, / s hogy a halál ere**jét** megtörted, / s Ádá**mot** is / magaddal **föl**emelted, / s a po**kol**tól /’ megszabadítottál **min**denkit.

Miért vegyí**ti**tek / bána**tos** könnyekkel / a drága kene**tet**, ó tanítványok? / Hisz a síron tün**dök**lő angyal / a kenethozó asszonyoknak **ki**jelenté: / Lássátok az ü**res** sírboltot / és **ért**sétek meg, / hogy az **Üd**vözítő /’ föltá**madt** a sírból!

**Ko**rán **reg**gel / a kenethozók **könny**ezve / siettek a **te** sírodhoz, / de eléjük állt az angyal és örven**dez**ve mondá: / A kesergés ideje elmúlt, **ne** sírjatok, / de a föltá**ma**dást /’ az apostoloknak **hir**dessétek!

A kenetho**zó** asszonyok / eljövén a te sírodhoz, **Üd**vözítőnk / és si**rán**kozának, / az angyal pedig szólván hoz**zá**juk mondá: / Mit keresitek az élőt a **hol**tak között? / Ő mint **Is**ten, /’ föltá**madt** a sírból.

*Dicsőség...*

Imádjuk az **A**tyát, / a Fiút és **a** Szentlelket, / az egy**va**lóságú / Szenthá**rom**ságot, / a szeráfokkal **ki**áltván föl: /’ Szent, szent, szent **vagy**, Uram!

*Most és…*

Életadót **szül**vén, ó Szűz, / Ádámot a bűntől **meg**tisztítottad, / s Évának gyöt**re**lem helyett / örömet a**ján**dékoztál, / az élettől eleset**te**ket pedig arra / ismét mél**tók**ká tette /’ a tőled **meg**testesült /’ igaz **Is**tenember.

Alleluja, / alleluja, **al**leluja, / dicsőség **né**ked Isten!

### Kis ekténia

*Ismét és ismét békességben, könyörögjünk az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket Isten a te kegyelmeddel!*

Uram, irgalmazz!

*Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!*

Néked, Uram!

*Mert megszenteltetett és megdicsőíttetett a te legdrágább és fölséges neved, Atya és Fiú és Szentlélek, most és mindenkor és örökön örökké.*

Amen.

### Ipákoj

*A lator bűnbánata a paradicsomot nyitotta meg, / a kenethozó nők sírása pedig örömet hirdetett, / mert föltámadtál Krisztus Istenünk, / és a világnak gazdag kegyelmet ajándékoztál.*

### Evangélium

*Figyelmezzünk! Békesség † mindnyájatoknak! Bölcsesség, figyelmezzünk!*

*Prokimen, 1. hang: Majd fölkelek, úgy****mond*** *az Úr; / megszaba****dí****tom őket és bizalmat gerjesztek* ***ben****nük. (Zsolt 11,6)*

*Könyörögjünk az Úrhoz!*

Uram, irgalmazz!

*Mert szent vagy te, mi Istenünk, és a szentekben nyugszol, és téged dicsőítünk, Atya és Fiú és Szentlélek, most és mindenkor és örökkön örökké!*

Amen.

*Minden lélek dicsérje az Urat! (Zsolt 150,6).*

Minden lélek dicsérje az Urat!

*Hogy a szent evangélium meghallgatására méltónak találtassunk, békességben könyörögjünk az Úrhoz!*

Uram, irgalmazz, irgalmazz!

*Békesség mindnyájatoknak!*

És a te lelkednek, lelkednek!

*Bölcsesség, igazhívők, hallgassuk a szent evangéliumot! Szent N. evangéliumának olvasása.*

Dicsőség néked, Uram, dicsőség néked!

*Figyelmezzünk!*

*(Evangélium-olvasás)*

Dicsőség néked, Uram, dicsőség néked!

*Látván Krisztus föltámadását, az egyedül bűnnélküli Úr Jézust imádjuk. Kereszted előtt leborulunk, Krisztus, és szent föltámadásodat énekeljük és dicsőítjük, mert te vagy a mi Istenünk és kívüled mást nem ismerünk, a te nevedet nevezzük. Jertek, minden hívek, hajoljunk meg Krisztus szent föltámadásának, mert íme, Kereszt által lőn az egész világ öröme. Mindenkor áldva az Istent, énekeljük az ő feltámadását, mert a megfeszíttetést elszenvedvén, halállal megrontotta a halált.*

### 50. zsoltár

Könyörülj rajtam, Isten, / a te nagy irgalmasságod szerint, / és könyörületed sokasága szerint töröld el gonoszságomat! / Moss meg engem mindinkább gonoszságomból, / és bűnömtől tisztíts meg engem! / Mert elismerem gonoszságomat, / és bűnöm előttem van mindenkor. / Egyedül ellened vétettem, / és gonoszt előtted cselekedtem, / hogy igaznak bizonyulj igéidben, / és győztesnek ítéletedben. / Mert íme, vétekben fogantattam, / és bűnökben fogant engem anyám. / Mert íme, az igazságot szereted, / a te bölcsességed titkos és elrejtett dolgait kinyilatkoztattad nekem. / Hints meg engem izsóppal, és megtisztulok, / moss meg engem, és a hónál fehérebb leszek! / Add, hogy örömöt és vigasságot halljak, / és örvendezzenek megalázott csontjaim! / Fordítsd el orcádat bűneimről, / és töröld el minden gonoszságomat! / Tiszta szívet teremts bennem, ó Isten, / és az igaz lelket újítsd meg benső részeimben! / Ne vess el engem színed elől, / és Szent Lelkedet ne vedd el tőlem! / Add vissza nekem üdvözítésed örömét, / és uralkodó lélekkel erősíts meg engem! / Megtanítom útjaidra a gonoszokat, / és az istentelenek hozzád térnek. / Szabadíts meg engem a vérbűntől, Isten, üdvösségem Istene, / és nyelvem magasztalni fogja a te igazságodat! / Uram, nyisd meg ajkaimat, / és szám a te dicséretedet fogja hirdetni! / Mert ha kedvelnéd, áldozatot adtam volna, / de az égőáldozatokban nem telik kedved. / Áldozat Istennek a töredelmes lélek, / a töredelmes és alázatos szívet, ó Isten, nem veted meg. / Tégy jót, Uram, jóakaratodból Sionnal, / hogy felépüljenek Jeruzsálem kőfalai! / Akkor veszed kedvesen az igazság áldozatát, / az ajándékot és égőáldozatokat, / akkor tesznek oltárodra borjakat.

### Evangélium-csókolási sztichirák

*Dicsőség… 6. hang*

Szent apostolaidnak imádsá**ga**i által, / ir**gal**mas Urunk, /’ tisztíts meg minket a mi bű**ne**ink sokaságától!

*Most és… 6. hang*

A legszentebb Istenszülőnek imádsá**ga**i által, / ir**gal**mas Urunk, /’ tisztíts meg minket a mi bű**ne**ink sokaságától!

*Könyörülj rajtam, Isten, a te nagy irgalmasságod szerint, és könyörületed sokasága szerint* ***tö****röld el gonoszságomat! 6. hang*

Föltámadt Jé**zus** a sírból, / mint elő**re** megmondá, / adván nekünk **ö**rök életet /’ **és** gazdag kegyelmet.

### Ekténia

*Üdvözítsd, Isten, a te népedet és áldd meg örökségedet, látogasd meg világodat kegyelmeddel és irgalmasságoddal, emeld fel az igazhitű kereszténység hatalmát, küldd le reánk a te bőséges malasztodat, a mi legtisztább Királynénk, az Istenszülő és mindenkorszűz Máriának könyörgései által, a te drága és elevenítő keresztednek erejével, a tiszteletreméltó testnélküli mennyei erőknek oltalma által, a tisztes és dicső próféta, előkövet és keresztelő Jánosnak, a szent nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek: Nagy Bazil, Gergely a hittudós, Aranyszájú Jánosnak, Atanáz és Cirillnek, és a liceabeli myrai főpüspök, csodatevő Szent Miklós atyánknak; a szent és jó győzelmű vértanúknak, szentéletű és isteni ihletésű atyáinknak, barlanglakó Antal és Teodóznak, szent N.-nek, kinek ma emlékét ünnepeljük, és minden szentjeidnek közbenjárása által, kérünk téged, nagyirgalmú Urunk, hallgass meg minket, hozzád esedező bűnösöket, és könyörülj rajtunk!*

Uram, irgalmazz! Uram, irgalmazz! Uram, irgalmazz!

*Uram, irgalmazz! (hatszor)*

Uram, irgalmazz! Uram, irgalmazz! Uram, irgalmazz!

*A te egyszülött Fiadnak irgalma, könyörülete és emberszeretete által, kivel áldott vagy, legszentebb jóságos és elevenítő Lelkeddel együtt most és mindenkor és örökkön örökké.*

Amen.

### Kánon – Katavászia

Az Istenszülőé

*4. hang (43. oldal)*

*I.* Fölnyitom az **én** számat / és betelik **ih**letéssel, / és dicsőítő éneket hangoztatok neked, ó Anyaki**rály**nő, / és fényesen ünnepel**ve** téged, /’ örömmel hirde**tem** a te **cso**dáidat.

*III.* A te magasztalóidat Is**ten**szülő, / ki a kegyelem élő és kiapadhatatlan **for**rása vagy, / egy énekkarba össze**gyűjt**vén, / lelkileg e**rő**sítsd meg, / és a te mennyei dicső**sé**gedben /’ hervadhatatlan **ko**szorúk**kal** jutalmazd!

### Konták, ikosz

*1. hang (131. oldal)*

Föltámadtál dicsőséggel a **sír**ból, / és a világot is föltá**masz**tottad, / miért a mi emberi természetünk, mint Istent magasz**tal** téged, / mert a halál általad el**e**nyészett. / Ádám vigadoz, a bilincseiből megszabadult Éva ör**ven**dez, / szívből kiáltván **hozzád**: /’ Te vagy Krisztus, ki mindnyájunknak föltámadást **a**jándékoztál.

*Ikosz*

*Zengjük a harmadnapra föltámadottat, mint hatalmas Istent, és a pokol kapuinak összezúzóját, ki föltámasztotta a sírból az örök időktől eltemetetteket, és mint jónak látni kegyeskedett, mindenek előtt a kenethozó asszonyoknak jelent meg ezt mondván nekik: Örvendjetek! Apostolainak pedig, mint egyedüli életadó örömet hirdetett. Azért az asszonyok örvendezve adták hírül apostolaidnak a diadal jelét. A pokol nyög, a halál siránkozik, a világ azonban vigad, s vele örvendezik minden, mert te Krisztusom, mindnyájunknak megadtad a föltámadást.*

 *(44. oldal)*

*IV.* Az Istenség királyi székén dicsőség**ben** ülvén, / mint könnyű felhőn leszállottál, legis**te**nibb Jézus; / mindenható e**rőd**del / – kérünk téged – üdvözítsd **a**zokat, / kik kiált**ják** néked: /’ Dicsőség a **te** hatal**mad**nak Krisztus!

*V.* Mindenek cso**dál**koztak / a te mennyei di**cső**ségeden, / mert te, ó Szeplő**te**len, / méhedben hordoztad a mindenség **Is**tenét, / és szülted az örökkéva**ló** Fiút, / ki a téged **é**neklőknek /’ bé**kes**séget **a**jándékoz.

*VI.* A mennyei bölcsességű Isten**a**nyának / mai na**pon** legszentebb / és legáldottabb ünnepét **ül**vén, / jertek, hívek, örvendezve **tap**soljunk /’ és a tőle szüle**tett** Istent **di**csőítsük!

### Konták, ikosz

*8. hang (528. oldal)*

Ki mint Fiú az Atyától kifejezhetetlen módon **ki**sugárzott, / asszonytól való születése által a természetet **meg**kettőzte; / kit ismervén nem vonakodunk tekintetének ábrá**zo**lásától, / hanem azt áhítattal lerajzolván, hit**tel** tiszteljük. / Ezért az Egyház is, fönntartván az **i**gaz hitet, /’ csókkal illeti az emberré lett Krisz**tus** képeit.

*Ikosz*

*Hallgassuk Isten Egyházát, mely fönséges tanításában így kiált felénk: Aki szomjúhozik, jöjjön és igyék. A kehely, melyet nyújtok, a bölcsesség kelyhe. Ennek italát az igazság igéjével elegyítettem, s nem az ellentmondás vízéből merítettem meg, hanem a hitvallásból. Ezt iván az új Izrael meglátja Istent, aki ezt nyilatkoztatta ki: Lássátok, lássátok, én magam vagyok, és meg nem változom. Én vagyok az első Isten, de én vagyok a legutolsó is, és kívülem egy sincs többé. Aki ebből részesül, kielégül, és magasztalni fogja a* ***val****lásosság nagy titkát.*

 *(44. oldal)*

*VII.* Nem hajoltak meg a jám**bor** ifjak / a bálványok előtt a Te**rem**tő fölött, / hanem a tűzbüntetést bátran ki**áll**ván, / örvendezve é**ne**kelték: / Áldott vagy te atyáinknak **di**csőí**tett** Istene!

*Elővers: Dicsérjük, áldjuk, imádjuk az Urat, énekeljük az Urat, és magasztaljuk őt mindörökké!*

*VIII.* Az istenfélő **if**jakat / hajdan a tüzes kemencében megőrzé a Szűz**nek** szülöttje; / akkor ugyan csak kép**let**ben, / most pedig valóságban **mű**ködvén, / az egész mindenséget dicsőítő énekre **buz**dítja: / Áldjátok az Urat az Úr min**den** művei, /’ és magasztal**já**tok őt **mind**örökké!

*Az Istenszülőt és világosság Anyját énekekben magasztaljuk!*

*(34. oldal)*

Magasztalja az én lelkem az **U**rat, / **és** örvendez lelkem az én üdvözí**tő** Istenemben!

*Minden vers után énekelve:*

Ki a keruboknál **tisz**teltebb / és a szerá**fok**nál / hasonlíthatatlanul **di**csőbb vagy, / ki **az** Istent, az **I**gét / sérülés **nél**kül szülted, /’ téged valóságos Istenszü**lő**, magasztalunk!

*Versek:*

**Mert** megtekintette szolgálójának alázatos**sá**gát, / íme, mostantól boldognak hirdet engem min**den** nemzedék! – Ki a keruboknál...

**Mert** nagy dolgot cselekedett velem a Hatalmas, kinek szent az ő **ne**ve, / és az ő irgalmassága nemzedékről nemzedékre száll az **őt** félőkön. – Ki a keruboknál...

Hatalmas dolgot cselekedett az ő karja**i**val, / elszélesztette a szívük szándékában ke**vély**kedőket. – Ki a keruboknál...

Levetette a hatalmasokat a fejedelmi székből és fölmagasztalta az alázato**so**kat; / az éhezőket betöltötte jókkal és a gazdagokat üre**sen** bocsátá. – Ki a keruboknál...

Oltalmába vette Izraelt, az ő szolgáját, megemlékezvén irgalmassá**gá**ról, / amint szólott atyáinknak, Ábrahámnak és az ő ivadéká**nak** örökre. – Ki a keruboknál...

*(45. oldal)*

*IX.* A Szentlélek által megvilá**go**sított / földi halandók ör**ven**dezzenek, / és a mennyei erők vigadoz**za**nak, / ünnepet ülvén és az Istenanya tiszteletére mindnyájan **ki**áltván: / Üdvözlégy bol**dog**ságos /’ és szeplő**te**len Is**ten**szülő Szűz!

*Szent az Úr a mi Istenünk! Szent az Úr a mi Istenünk! Szent az Úr a mi Istenünk!*

Szent az Úr a mi Istenünk! Szent az Úr a mi Istenünk! Szent az Úr a mi Istenünk!

### Fényének

*Midőn Mária azt mondta, hogy elvitték az Urat, Simon Péter és Krisztusnak másik bizalmasa, kit szeretett, a sírhoz futottak. Futottak pedig mindketten, és a sírban csak a lepedőket találták, fejnél pedig a kendőt összehajtva külön. Azonban hallgattak mindaddig, míg* ***Krisz****tust maguk is* ***meg*** *nem láthatták.*

*Dicsőség…*

*Az istenes atyák emlékét ünnepelve ma esdünk hozzád, Legkegyelmesebb: Mentsd meg népedet a téves tanítások minden veszedelmétől, Urunk, s méltass minket, hogy az* ***A****tya Igéjét és a Szentlelket dicsőítsük.*

*Most és…*

*Nagy és dicső dolgokat műveltél értem, nagyirgalmú Krisztusom, mert szűz Leányzótól kifejezhetetlen módon születtél, s keresztre feszíttetvén, halált szenvedtél, de föltámadtál, és a mi természetünket is megszabadítottad a haláltól. Dicsőség Krisztus a te dicsőségednek,* ***di****csőség a te ha****tal****madnak!*

### Dicséreti sztichirák

*1. hang*

Minden lélek dicsérje az Urat! / Dicsérjétek az Urat a mennyekben! / Dicsérjétek őt a magasságban! /’ Téged illet, Isten, az ének.

Dicsérjétek őt minden angyalai, / dicsérjétek őt minden seregei! /’ Téged illet, Isten az ének.

*1. hang (129. oldal)*

Éne**kel**jük, Krisztus, / a te üdvözítő kínszen**ve**désedet, /’ és a te feltámadásodat di**cső**ítjük.

Ki a keresztet **el**szenvedted, / a halál ere**jét** megtörted, / és halottaidból **föl**támadtál, / békítsd meg a mi **é**letünket /’ **mint** erővel teljes!

Ki feltámadásoddal a pokol ere**jét** megtörted / és az embert **föl**támasztád, / tégy méltókká minket, Krisz**tus** Istenünk, / hogy tiszta szívvel **é**nekeljünk /’ és dicsőít**sünk** téged!

A te isteni megjelenésedet **di**csőítvén / énekeljük **né**ked Krisztus: / A Szűz**től** születtél, / és nem váltál el **az** Atyától; / szenvedtél, mint ember, és önként viselted el **a** keresztet, / és föltámadtál a sírból, mint tündöklő **pa**lotából, / hogy üdvözítsd **a** világot, /’ Uram, dicső**ség** néked!

*6. hang. Minta. Minden reményüket... (452. oldal)*

A tiszteletremél**tó** Atyák, / minden lelki képességüket **meg**feszítvén / és a Szentlélek ereje által vezé**rel**tetvén, / a mennyből eredő hitnek szent á**ga**zatait / isteni ihletettségű írásaik**ban** följegyezték, / melyekben az apostoli tanítás**hoz** híven / az Igének az A**tyá**tól való / minden idők előtti születését **nyil**ván hirdetik, / mint az Egyháznak szentéle**tű**, áldott /’ és leg**böl**csebb tanítói. *(2-szer)*

*(453. oldal)*

**A** **Szent**lélek / értelmi fölvilá**go**sítását / megnyervén a zsina**ti** atyák / az Úr természetfölötti tit**kos** áldását / rövid szavakkal és nagy bölcsességgel megvi**lá**gosították, / s mint Krisztus hitének ter**jesz**tői, / a szent hagyományoknak megőrzői és ál**dott** védői, / az Istentől kinyilatkoztatott hit**á**gazatokat / sértetlen való**sá**gukban /’ **meg**örökítették.

*(454. oldal)*

*3. hang*

Az apostoli **ha**gyományok / biztos őrei volta**tok**, szent atyák, / mert a Szentháromság egyvalóságát he**lye**sen tanítván, / Áriusz káromlását gyülekezetileg el**í**téltétek, / s vele együtt a Szentlélek ellen harcoló Makedóniuszt is megfe**nyí**tettétek. / Kárhoztattátok **to**vábbá Nesztort, / Eutikészt, Dioszkurt és **Sza**belliuszt / és az enge**det**len Szevért, / kiknek csábításaitól, hogy **meg**meneküljünk / és hitünket szeplőtelen tisztaságban **meg**őrizzük, / kérünk tite**ket** szent atyák, /’ imád**koz**zatok érettünk!

*Dicsőség… 8. hang (449. oldal)*

A szent atyák **gyü**lekezete / a föld minden határai**ról** egybegyűlvén, / az Atya és a Fiú és a Szentlélek egylénye**gű**ségét / és egy termé**sze**tét hirdeté, / és a hittudomány titkát az Egyház részére világos**ság**ba helyezé. / Miért is áldván és magasztalván ő**ket** mondjuk: / Ó, Isten győ**zel**mes serege, / az Úr táborának ihle**tett** bajnokai, / a szellemi égboltozat fénylő csil**la**gai, / a titkos Sion ledönthetet**len** oszlopai, / a Paradicsomkert illa**tos** virágai, / szent beszédű a**rany** ajkak, / Nicea vá**ros** dicsősége, / az egész vi**lág** ékessége, /’ buzgón könyörögje**tek** a mi lelkünkért.

*Most és… 2. hang (36. oldal)*

Áldásteljes vagy te Isten**szü**lő Szűz, / mert a tőled megtestesült a poklot **meg**hódítá; / Ádámot **vis**szahívta, / az átkot meg**szün**tette, / Évát fölszabadította s a halált **holt**tá tette, / és bennünket új élet**re** ébresztett. / Azért énekelve **ki**áltjuk: / Áldott vagy Krisz**tus** Istenünk, /’ ki ezeket így akartad, di**cső**ség néked!

### Nagy Doxologia

*Dicsőség neked Isten, ki földerítetted nekünk a világosságot!*

Dicsőség a magasság**ban** Istennek, / és bé**kes**ség a földön, jóakarat az em**be**rekben! / Dicsé**rünk** téged, áldunk téged, imádunk és dicsőí**tünk** téged. / Hálát adunk néked a te nagy dicsőségedért, Urunk, mennyei **Ki**rályunk! / Mindenható Atyaisten, egyszülött Fiú, Úr Jézus Krisztus és Szentlélek Úr**is**tenünk! / Isten Báránya, az Atyá**nak** Fia, / ki elveszed a világ bűneit, irgal**mazz** nekünk; / ki elveszed a világ bűneit, fogadd el a mi imádsá**ga**inkat; / ki ülsz az Atyának jobbján, könyö**rülj** rajtunk; / mert **e**gyedül te **vagy** szent, / te **e**gyedül Úr, / Jézus Krisztus, az Atyaisten dicsőségé**re**. Amen!

Mindennap áldunk téged és dicsérjük nevedet örökké és mindörökkön örökké. / Add Urunk, hogy e napon minden bűntől megőrizzük **ma**gunkat! / Áldott vagy te Urunk, atyáinknak **Is**tene! / dicséretes és dicsőséges a te neved mindörök**ké**. Amen. / Legyen, Uram, a te kegyel**med** rajtunk, / amint te**ben**ned bíztunk! / Áldott vagy te, **U**runk, taníts meg minket a te igazsá**ga**idra! / Áldott vagy te, **U**ralkodó, oktass bennünket a te igazsá**ga**idra! / **Ál**dott vagy **te**, Szent, / világosíts meg minket a te igazsá**ga**iddal! / Uram, menedékünk voltál nekünk nemzedékről nem**ze**dékre. Én mon**dám**: / Uram irgalmazz nekem és gyógyítsd meg az én lelkemet, mert vétkeztem te**el**lened. Hozzád menekülék Uram, taníts meg engem, hogy a te akaratodat cse**le**kedjem, / mert te vagy **az** én Istenem, / mert nálad van az életnek **for**rása, / és a **te** világosságodban látjuk meg a vilá**gos**ságot. /’ Nyújtsd kegyel**me**det a téged ismerőknek!

*Szent Isten, / szent Erős, / szent Halhatatlan / irgalmazz nekünk!*

Szent Isten, / szent Erős, / szent Halhatatlan / irgalmazz nekünk! *(Kétszer)*

Dicsőség az Atyának és Fiúnak és Szentléleknek, most és mindenkor és örökkön örökké! Amen. Szent Halhatatlan / irgalmazz nekünk!

Szent Isten, / szent Erős, / szent Halhatatlan / irgalmazz nekünk!

###  Tropár

*1. hang*

Ma lett a világ üdvös**sé**ge. / Énekeljük a sírból föltá**ma**dottnak / és életünk kezdő**jé**nek; / mert ő halállal megtörvén **a** halált, / győzelmet ajándéko**zott** nekünk /’ **és** **gaz**dag kegyelmet!

### Ekténiák

*Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!*

Uram, irgalmazz! Uram, irgalmazz! Uram, irgalmazz!

*Könyörögjünk még szentséges főpásztorunk, N. római pápáért, istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!*

Uram, irgalmazz! Uram, irgalmazz! Uram, irgalmazz!

*Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!*

Uram, irgalmazz! Uram, irgalmazz! Uram, irgalmazz!

*Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökkön örökké.*

Amen.

*Teljesítsük reggeli könyörgésünket az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Hogy ezen egész napot tökéletesen szentül, békességben és vétek nélkül töltsük el, kérjük az Úrtól!*

Add meg, Uram!

*A békesség angyalát, a hűséges vezetőt, lelkünk és testünk őrzőjét kérjük az Úrtól!*

Add meg, Uram!

*Bűneink és vétségeink bocsánatát és elengedését kérjük az Úrtól!*

Add meg, Uram!

*Jókat és hasznosakat lelkünknek és a világnak békességet kérjünk az Úrtól!*

Add meg, Uram!

*Hogy életünknek hátralevő részét békében és bűnbánatban töltsük, kérjük az Úrtól!*

Add meg, Uram!

*Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!*

Add meg, Uram!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked, Uram!

*Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor és örökkön örökké.*

Amen.

*Békesség mindnyájatoknak!*

És a te lelkednek!

*Fejeteket hajtsátok meg az Úrnak!*

Néked, Uram!

*Mert téged illet, hogy könyörülj rajtunk s üdvözíts minket Istenünk és téged dicsőítünk, Atya és Fiú és Szentlélek, most és mindenkor és örökkön örökké.*

Amen.

### Elbocsátó

*Bölcsesség!*

Adj áldást!

*Krisztus, a mi Istenünk ki áldott és dicsőített öröktől fogva.*

Tedd erőssé, Isten, az igaz katolikus hitet örökkön örökké!

*Legszentebb Istenszülő, üdvözíts minket!*

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!

*Dicsőség néked, Krisztus Istenünk, a mi reménységünk, dicsőség néked!*

Dicsőség az Atyának és Fiúnak és Szentléleknek most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást, uram!

*(A pap az elbocsátó imádságot mondja.)*

Amen.

*Az Úr áldása reátok az ő kegyelmével és emberszeretetével mindig, most és mindenkor és örökkön örökké!*

Amen.

*Dicsőség… most és… 7. hang (60. oldal)*

Íme még sötét van és ko**ra** hajnal, / vajon miért állasz a sírnál **ó** Mária / nehéz gonddal terhelve **el**médben, / mellyel kérdezed: Hová té**te**tett Jézus? / De tekintsd az elősiető tanít**vá**nyokat, / kik a síri lepedő és gyolcskendőről miképp értették meg a **fel**támadást, / és megemlékeztek az ezekről szóló Í**rá**sokra. / Ővelük tehát és **ő**általuk / mi is hívén a feltá**ma**dásban, /’ énekelünk téged, ó **é**letadó Krisztus!